**VÁLLALKOZÁSI SZERZŐDÉS**

amely létrejött egyrészről

Megrendelő: Balatonvilágos Község Önkormányzata

PIR törzsszám: 734048

Adószám: 15734044-2-14

Bankszámlaszám: OTP Bank Nyrt. 11748083-15428684

Székhely: 8171 Balatonvilágos, Csók István sétány 38.

Levelezési cím: 8171 Balatonvilágos, Csók István sétány 38.

Képviseli: Tretykó István alpolgármester

(továbbiakban: **Megrendelő)**

másrészről

Vállalkozó: Dunántúli Regionális Vízmű Zártkörűen Működő Részvénytársaság

Cégjegyzékszám: 14-10-300050

Közösségi adószám: HU11226002

Bankszámlaszám: MBH Bank Nyrt. 10102952-03524700-02005008

Székhely: 8600 Siófok, Tanácsház utca 7.

Levelezési cím: 8600 Siófok, Pf. 59.

 Képviseli: Krizsán György fejlesztési főmérnök és

 Zicsi-Liess Tamás építésszervezési és irányítási osztályvezető

(továbbiakban: **Vállalkozó**)

(a Szerződő Felek együttesen: **Felek**,) között az alábbi napon, helyen és feltételek szerint:

**PREAMBULUM:**

A Megrendelő a jelen szerződés aláírásával, **„Balatonvilágos, Cseresznyés utca ivóvíz nyomóvezeték kiváltása”** kivitelezésével – a Bárkányi Gábor tervező (8600 Siófok, Béri B. Á. u 39.) V-13/2023. tervszámú tervei alapján - megbízza a Vállalkozót.

A Vállalkozó kijelenti és szavatolja, hogy a szerződésben foglalt feladat elvégzésére képes és alkalmas, tevékenységi körében az építőipari kivitelezéssel kapcsolatos tevékenységek szerepelnek. A Vállalkozó kijelenti, hogy a jelen szerződésben szereplő adatai a hiteles cégnyilvántartásban szereplő adatokkal mindenben megegyeznek, valamint, hogy a jelen szerződést képviseletében az arra jogosult cégszerűen írta alá.

A Felek együttesen rögzítik, hogy a jelen szerződés teljesítése, tárgyának megvalósítása nem közbeszerzés tárgyát képező beruházás közvetlen megvalósítását jelenti.

1. **A Szerződés tárgya, teljesítés helye:**

A Felek megállapodnak abban, hogy a Megrendelő megrendeli, Vállalkozó pedig elvállalja a **„Balatonvilágos, Cseresznyés utca 16. ivóvíz nyomóvezeték kiváltása”** elvégzését a rendelkezésre bocsátott tervek és a 2023.07.27-én epi23/000031-1/2023 ügyiratszámú vállalkozói árajánlata alapján a szerződésben írtak szerint.

Az elkészült létesítményeket és műtárgyakat használatbavételre alkalmas állapotban kell átadni Megrendelő részére.

A Megrendelő késedelmével a Vállalkozó teljesítési határideje a késedelem idejével meghosszabbodik. A Vállalkozónak átadott dokumentáció, illetve egyéb iratok a Megrendelő hozzájárulása nélkül nem adhatóak tovább és kizárólag a Szerződés teljesítése során használhatóak fel.

1. **Szerződéses ár, határidők:**

A jelen vállalkozási szerződés egyösszegű átalányáras elszámolású.

A vállalkozói díj összege:

**nettó 2 189 048,- Ft + 27 % Áfa,** kétmillió-száznyolcvankilencezer-negyvennyolc Forint + 27 % Áfa, a továbbiakban „Szerződéses Ár”.

2.1. Munkaterület átadás-átvétele: 2023. október 13.

2.2. Kivitelezés kezdő napja: 2023. október 16.

2.3. Befejezési határidő: 2023. december 31.

1. **Számlázás rendje:**

Számlázási cím:

|  |  |
| --- | --- |
| **Megrendelő**: | **Balatonvilágos Község Önkormányzata** |
| PIR törzsszám: | 734048 |
| Adószám: | 15734044-2-14 |
| Bankszámlaszám: | 11748083-15428684 |
| Székhely: | 8171 Balatonvilágos, Csók István sétány 38. |

A számlán a Vállalkozó esetében szerepelnie kell a következő adatoknak:

- jelen szerződés szerződésszámának,

- projekt megnevezésének,

- projekt költséghely számának.

3.1. A Vállalkozó a készre jelentést, és a Megrendelő által történt átvételt követően 15 napon belül köteles teljesítésigazolást kiállítani, majd ennek aláírása után 8 napon belül a Megrendelő felé egy darab számla kiállítására jogosult.

A számla fizetési határideje a számla kiállításától számított 30 naptári nap.

Fizetési késedelem esetén a Megrendelő a Ptk. 6:155. §-ában foglaltak szerinti késedelmi kamat megfizetésére köteles.

3.2. Teljesítésigazolás aláírására jogosult személy a megrendelő részéről: Tretykó István alpolgármester

1. **Szavatosság, jótállás:**

A Vállalkozó által vállalt

4.1. Jótállás időtartama: 12 hónap

4.2. Szavatosság időtartama: 36 hónap

1. **Biztosítékok, bankgaranciák:**

A Vállalkozó nem fizet biztosítási költséget, mert rendelkezik saját, érvényes építési-szerelési biztosítással.

1. **Felek képviselői:**

A Megrendelő helyszíni képviselői:

Név: Kovács Tamás

Beosztás: Balatonvilágos Község Önkormányzat GEVSZ intézményvezető

A Vállalkozó helyszíni képviselői:

Név: Márkus Miklós

Beosztás: Építésszervezési és –irányítási csoportvezető

1. **A Szerződés módosítása, megszüntetése:**

A Felek megállapodnak abban, hogy a jelen szerződés csak közös megegyezéssel, írásban módosítható. Amennyiben a Szerződésben foglalt valamely rendelkezés érvénytelen, vagy azzá válik, az a Szerződés egészére nem hat ki. Felek kötelezettséget vállalnak arra, hogy a Szerződés érvénytelenné vált rendelkezéseit a gazdaságilag elérni kívánt célhoz legközelebb álló szabállyal pótolják.

Bármelyik Fél jogosult a Szerződést azonnali hatállyal felmondani, abban az esetben, ha a másik fél a szerződést súlyosan megszegte oly módon, amely következtében a szerződés teljesítése a továbbiakban tőle el nem várható.

A Megrendelő jogosult a Vállalkozó súlyos szerződésszegése esetén – írásbeli nyilatkozatával – a teljesítés megkezdése előtt a teljes szerződéstől vagy részteljesítési lehetőség esetén a még nem teljesített résztől elállni, vagy azt azonnali hatállyal felmondani. A Megrendelő szempontjából azonnali hatályú felmondásra szolgáló ok különösen, de nem kizárólag, ha a Vállalkozó felszólítás ellenére ismételten nem tesz eleget együttműködési kötelezettségeinek vagy felszólítás ellenére nem a jelen szerződésben írtak szerint teljesít, melyet a Megrendelő írásban is köteles jelezni a Vállalkozó felé.

A Megrendelő súlyos szerződésszegése esetén a Vállalkozó jogosult a szerződést azonnali hatállyal felmondani. Súlyos szerződésszegésnek tekintendő a Vállalkozó szempontjából, ha a Megrendelő fizetési kötelezettsége tekintetében hatvan (60) napon túli késedelemben van, vagy a szerződésszerű teljesítés igazolását indoklás nélkül megtagadja.

|  |
| --- |
| 1. **Vis maior**

A Felek egyike sem felelős a jelen szerződésben rögzített kötelezettségek nem teljesítéséért, ha a késedelmes teljesítés vagy meghiúsulás vis maior eredménye. Jelen bekezdés értelmezése szempontjából a vis maior olyan esetekre vonatkozik, melyek a Felek érdekkörén kívüli okból, elháríthatatlanul következnek be, nekik fel nem róható, melyre a Felek nincsenek befolyással (természeti katasztrófa – robbanás, tűz, természeti csapás – felkelés, zavargások, polgári engedetlenség, szabotázs, terrorcselekmény, forradalom vagy háborús események, stb.). A vis maiornak közvetlen összefüggésben kell lennie a Felek tevékenységével és a bekövetkezett szerződésszegéssel. Vis maiorra a Vállalkozó csak akkor hivatkozhat, ha értesíti a Megrendelőt a vis maior tényről, okáról és valószínű időtartamáról. Amennyiben a Megrendelő egyéb irányú utasítást nem ad, a Vállalkozónak tovább kell teljesítenie szerződéses kötelezettségeit, amennyiben ésszerűen az lehetséges, és meg kell keresnie minden ésszerű alternatív módot a teljesítésre, melyet a vis maior esete nem gátol. A teljesítési határidő a vis maior időtartamával meghosszabbodik. Amennyiben a vis maior időtartama meghaladja a 100 napot, a Megrendelőnek jogában áll – hátrányos jogi következmények nélkül – a nem teljesített résztől elállni oly módon, hogy a Vállalkozó részére erről írásos értesítést küld. A Vállalkozó kárenyhítési kötelezettsége az írásos értesítés ellenére is fennáll. |

1. **Kapcsolattartás**

Felek kölcsönösen és haladéktalanul egymás rendelkezésére bocsátják a Szerződés teljesítéséhez szükséges információkat, adatokat, valamint gondoskodnak a teljesítés további feltételeinek megteremtéséről. Felek a fentieken túlmenően haladéktalanul tájékoztatják egymást minden olyan további tényről, adatról, körülményről is, amely a Szerződés teljesítésére kihatással lehet.

Felek rögzítik, hogy a Szerződéssel összefüggésben tett nyilatkozataik, és az annak alapján teljesített adatszolgáltatásaik kizárólag az alább kijelölt kapcsolattartók részére történő megküldéssel tekinthetőek szabályosan megküldöttnek, határidőben megtettnek:

Megrendelő részéről:

név: Tretykó István

telefon: + 36 88-480-845

e-mail: onkormanyzat@balatonvilagos.hu

Vállalkozó részéről:

szerződéssel kapcsolatos kérdésekben:

 név: Zicsi Liess Tamás

 telefon: +36-30/962-6742

 e-mail: zicsi.tamas@drv.hu

helyszíni képviselő:

név: Márkus Miklós

Telefon: +36-30/629-0509

e-mail: markus.miklos@drv.hu

Felek a kapcsolattartók személyében, illetve a kapcsolattartásra használt elérhetőségekben történő változást haladéktalanul kötelesek közölni egymással.

1. **Adatkezeléssel kapcsolatos rendelkezések**

A Felek egyezően rögzítik, hogy a jelen Megállapodás megkötése és teljesítése során és azzal összefüggésben munkavállalóik, természetes személy szerződő felek, jogi személyek esetén cégképviselőik, közreműködőik (a továbbiakban együttesen: „Közreműködő”) személyes adata kerül közlésre. Saját Közreműködője tekintetében mindegyik Fél adatkezelő, az adatkezelő Fél Közreműködője tekintetében a másik Fél, akinek a személyes adatot átadja, a címzett.

A Vállalkozó tájékoztatja a Megrendelőt, hogy a jelen megállapodással összefüggésben közölt, a DRV számára címzettként tudomására jutott személyes adatokat a megállapodás kezelése, a Szerződés teljesítés során a dokumentumok nyilvántartása, számlakezelés, valamint az üzleti partnerek elérhetőségének szervezeti egység szintű nyilvántartása céljából kezeli. A Vállalkozó részletes adatvédelmi tájékoztatója a http://www.drv.hu oldalon a Jogi nyilatkozat menüpontban érhető el (Adatkezelési tájékoztató egyéb szerződésekben lévő személyes adatok kezeléséről elnevezéssel).

A Vállalkozó kijelenti, hogy a jelen pontban foglaltakról adatkezelőként a saját Közreműködőit az itt leírtaknak megfelelő teljes terjedelemben, igazolható módon tájékoztatta.  A Megrendelő a megállapodás aláírásával kijelenti, hogy a fenti adatkezelési tájékoztatót elolvasta, megértette és az abban foglaltakat tudomásul veszi.  A Megrendelő vállalja, hogy a jelen pontban foglaltakról adatkezelőként a jelen megállapodás teljesítése során a saját Közreműködőit az itt leírtaknak megfelelő teljes terjedelemben, igazolható módon tájékoztatja.

1. **Záró rendelkezések**

A Felek megállapodnak abban, hogy a jelen Szerződés mindkét Fél által történő aláírásának napján lép hatályba és hatálya a Felek szerződéses kötelezettségeinek vagy valamely, a Szerződésben meghatározott megszűnési ok bekövetkeztéig tart. Ez azonban nem érinti a Felek valamelyikének nem szerződésszerű teljesítéséből eredő igényeknek a másik Fél általi érvényesítését.

Felek kötelezettséget vállalnak arra, hogy mindent megtesznek annak érdekében, hogy tárgyalások útján rendezzenek minden olyan nézeteltérést vagy vitát, amely közöttük a Szerződés keretében, vagy a szerződéssel kapcsolatban merül fel. Minden felmerülő, a Szerződés teljesítését akadályozó körülményről a Felek kölcsönösen kötelesek egymást tájékoztatni.

Felek megállapodnak abban, hogy a Szerződés teljesítésével összefüggésben felmerülő jogvitáikat elsődlegesen békés úton, tárgyalások útján kívánják rendezni, Felek csak akkor fordulnak bírósághoz, ha a tárgyalásos rendezés nem vezetett eredményre. Erre az esetre kikötik értékhatártól függően a Siófoki Járásbíróság, illetve a Kaposvári Törvényszék kizárólagos illetékességét.

Felek kötelezettséget vállalnak a másik fél által üzleti titoknak minősített vagy annak tekinthető – a Szerződés teljesítése során kapott és szerzett – információk, adatok megőrzésére. Ezeket az információkat a Felek a jelen jogviszony megszűnését követően sem hozhatják harmadik személy tudomására. A titoktartási kötelezettség nem terjed ki azokra az adatokra, melyek megismerését vagy nyilvánosságra hozatalát jogszabály elrendeli.

Felek képviselői kijelentik, hogy az általuk képviselt társaságok jogképesek, a képviselők ügyleti képessége nem korlátozott, jogosultak a képviselt cég képviseletére, illetve a szerződés aláírásához szükséges felhatalmazással rendelkeznek.

A jelen szerződésben nem szabályozott kérdésben a hatályos jogszabályok rendelkezései, különösen a Ptk. és a Szerződés tárgyára vonatkozó egyéb jogszabályok rendelkezései irányadóak.

A Szerződés 4 (azaz négy) eredeti példányban készült, melyből 2-2 példány átvételére jogosult a Megrendelő és a Vállalkozó is.

A Felek kijelentik, hogy ezt a Szerződést elolvasták, értelmezték és mint akaratukkal és a valósággal mindenben megegyezőt, jóváhagyólag írták alá.

Mellékletek listája:

* epi23/000031-1/2023 iktatószámú árajánlat
* tervdokumentáció

Balatonvilágos, 2023…………………… Siófok, 2023. …. ……………

|  |  |  |
| --- | --- | --- |
| ...……………..…….…………. | ...……………..…….………….. | ...……………..…….………….. |
| **Megrendelő** | **Vállalkozó** | **Vállalkozó** |
| ………………………………Dr. Boda Zsuzsanna jegyző jogi ellenjegyző |  |  |

………………………………

 Balogh Gábor

közgazdasági osztályvezető